465.05 REGOLAMENTIDWAR KUMITAT LI JAGĦTI PARIRI FUQ IL-POLITIKA TA’ IMMUNIZZAZZJONI L-AVVIŻ LEGALI 253 tal-2007. L-AVVIŻ LEGALI 253 tal-2007. 1. Titolu. It-titolu ta’ dawn ir-regolamenti hu r-Regolamenti dwar Kumitat li jagħti Pariri fuq il-Politika ta’ Immunizzazzjoni. 2. T waqqif ta’ Kumitat. Għandu jitwaqqaf mill-Ministru responsabbli għas-saħħa Kumitat li jagħti Pariri fuq il-Politika ta’ Immunizzazzjoni, hawniżjed ’il quddiem imsejjaħ "il-Kumitat". 3. Dmirijiet tal-Kumitat. Ikun id-dmir tal-Kumitat li: (aiġi b’il quddiem konoxxenza tal-programm ta’ immunizzazzjoni, u sostenn għalih, fost il-professjonisti u l-pubbliku ġenerali; (b) iżomm ruħu aġġornat dwar l-aħħar riċerka fl-iżvilupp tal-vaċċini; (ċ) jagħti parir lis-Suprintendent tas-Saħħa Pubblika dwar il-prioritajiet li għandhom japplikaw fil-programm ta’ vaċċinazzjoni fi żmien qasir, medju u fit-tul; (d) ji żviluppa rakkomandazzjonijiet dwar l-amministrazzjoni ta’ vaċċini li tingħata b’rutina; (e) joħroġ linji direttivi dwar dosaġġ, perjodiċità u kontra -indikazzjonijiet li japplikaw għal vaċċini individwali; (f) jagħti pariri skont ma jista’ jiġi mitlub jagħmel mis-Suprintendent tas-Saħħa Pubblika. 4. Għamla tal-Kumitat. (1) Il-Kumitat għandu jkun magħmul kif ġej: (a) president li jiġi nominat mis-Suprintendent tas-Saħħa Pubblika; (b) speċjalista fil-Mediċina tas-Saħħa Pubblika; (ċ) speċjalista fil-Pedjatrija; (d) speċjalista fil-Viroloġija; (e) speċjalista fil-Mikrobioloġija/Batterjoloġija; (f) speċjalista fil-Mard Infettiv; (g) spiżjar. (2) Għandu jkun hemm Segretarju tal-Kumitat li jinħatar mis-Suprintendent tas-Saħħa Pubblika. 5. Regolament tal-proċedura. Il-Kumitat għandu jirregola l-proċedura tiegħu nnifsu.